Komisijos reglamentas (EB) Nr. 786/2002,
2002 m. gegužės 13 d.
iš dalies keičiantis Tarybos reglamentą (EB) Nr. 747/2001 dėl tam tikrų Jordanijos kilmės žemės ūkio produktų Bendrijos tarifinių kvotų ir referencinių kiekių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. balandžio 9 d. Tarybos reglamentą (EB) Nr. 747/2001, numatantį Bendrijos tarifinių kvotų ir produktų, kuriems gali būti taikomos lengvatos, referencinių kiekių valdymą remiantis susitarimais su tam tikromis Viduržemio šalimis, bei panaikinantį Reglamentus (EB) Nr. 1981/94 ir (EB) Nr. 934/95 [1], ypač į jo 5 straipsnį,
kadangi:
(1) Europos-Viduržemio jūros valstybių sutartyje, steigiančioje Europos Bendrijų bei jų valstybių narių ir Jordanijos Hašimitų Karalystės asociaciją [2] (toliau - Sutartis), laikantis Bendrijos tarifinių kvotų tam tikrų Jordanijos kilmės produktų importui į Bendriją suteiktos tarifų nuolaidos.
(2) Sutartyje numatoma nuo muitų atleisti neribotą kiekį tam tikrų į Bendriją importuojamų agurkų ir melionų, kuriems, neviršijant referencinio kiekio, pagal Tarybos sprendimu 87/512/EEB [3] patvirtinto Europos ekonominės bendrijos ir Jordanijos Hašimitų Karalystės bendradarbiavimo susitarimo Papildomą protokolą taikomos tarifų nuolaidos.
(3) Kad būtų įgyvendintos Sutartyje numatytos tarifų nuolaidos, reikia pakeisti žemės ūkio produktų, kuriems taikomos tarifinės kvotos, sąrašą ir išbraukti tam tikrų agurkų ir melionų referencinius kiekius.
(4) Remiantis Sutartimi, kai kurių produktų tarifinės kvotos nuo tos Sutarties įsigaliojimo kasmet turėtų būti padidinamos keturiomis lygiomis dalimis, kurių kiekviena yra lygi 3 % Sutartyje nurodytų bazinių dydžių.
(5) Dėl to reikėtų atitinkamai iš dalies pakeisti Reglamentą (EB) Nr. 747/2001.
(6) Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 747/2001 V priedas pakeičiamas šio reglamento priede pateikiamu tekstu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2002 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. gegužės 13 d.